CELEX: 62007CA0049
Language: el
Date: 2008-07-01 00:00:00
Title: Υπόθεση C-49/07: Απόφαση του Δικαστηρίου (τμήμα μείζονος συνθέσεως) της 1ης Ιουλίου 2008 [αίτηση του Διοικητικού Εφετείου Αθηνών (Ελλάδα) για την έκδοση προδικαστικής αποφάσεως] — Μοτοσυκλετιστική Ομοσπονδία Ελλάδος ΝΠΙΔ (ΜΟΤΟΕ) κατά Ελληνικού Δημοσίου (Άρθρα 82 ΕΚ και 86 ΕΚ — Έννοια του όρου επιχείρηση — Μη κερδοσκοπικό σωματείο που εκπροσωπεί στην Ελλάδα τη Διεθνή Ομοσπονδία Μοτοσικλέτας — Έννοια του όρου οικονομική δραστηριότητα — Ειδικό εκ του νόμου δικαίωμα παροχής σύμφωνης γνώμης επί των υποβαλλομένων αιτήσεων χορηγήσεως αδείας για τη διοργάνωση αγώνων μοτοσικλέτας — Παράλληλη άσκηση δραστηριοτήτων όπως η διοργάνωση αγώνων μοτοσικλέτας και η σύναψη συμβάσεων χορηγιών, διαφημίσεων και ασφαλίσεων)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/10
            
         Απόφαση του Δικαστηρίου (τμήμα μείζονος συνθέσεως) της 1ης Ιουλίου 2008 [αίτηση του Διοικητικού Εφετείου Αθηνών (Ελλάδα) για την έκδοση προδικαστικής αποφάσεως] — Μοτοσυκλετιστική Ομοσπονδία Ελλάδος ΝΠΙΔ (ΜΟΤΟΕ) κατά Ελληνικού Δημοσίου
   (Υπόθεση C-49/07) (1)
   
   (Άρθρα 82 ΕΚ και 86 ΕΚ - Έννοια του όρου «επιχείρηση» - Μη κερδοσκοπικό σωματείο που εκπροσωπεί στην Ελλάδα τη Διεθνή Ομοσπονδία Μοτοσικλέτας - Έννοια του όρου «οικονομική δραστηριότητα» - Ειδικό εκ του νόμου δικαίωμα παροχής σύμφωνης γνώμης επί των υποβαλλομένων αιτήσεων χορηγήσεως αδείας για τη διοργάνωση αγώνων μοτοσικλέτας - Παράλληλη άσκηση δραστηριοτήτων όπως η διοργάνωση αγώνων μοτοσικλέτας και η σύναψη συμβάσεων χορηγιών, διαφημίσεων και ασφαλίσεων)
   (2008/C 209/13)
   Γλώσσα διαδικασίας: η ελληνική
   Αιτούν δικαστήριο
   Διοικητικό Εφετείο Αθηνών
   Διάδικοι στην υπόθεση της κύριας δίκης
   Μοτοσυκλετιστική Ομοσπονδία Ελλάδος ΝΠΙΔ (ΜΟΤΟΕ)
   κατά
   Ελληνικού Δημοσίου
   Αντικείμενο
   Αίτηση εκδόσεως προδικαστικής αποφάσεως — Διοικητικό Εφετείο Αθηνών — Ερμηνεία των άρθρων 82 και 86 ΕΚ — Έννοια του όρου «επιχείρηση» — Αυτοκινητιστικό σωματείο μη κερδοσκοπικού χαρακτήρα (ΕΛΠΑ) που εκπροσωπεί στην Ελλάδα τη Διεθνή Ομοσπονδία Μοτοσικλέτας και διαθέτει το αποκλειστικό δικαίωμα να επιτρέπει τη διεξαγωγή αγώνων στον τομέα του μηχανοκίνητου αθλητισμού — Σωματείο που ασκεί εκ παραλλήλου οικονομικές δραστηριότητες όπως η διαφήμιση, η ασφάλιση, η σύναψη συμβάσεων χορηγίας και η χρηματοδότηση των επάθλων
   Διατακτικό
   Νομικό πρόσωπο οι δραστηριότητες του οποίου συνίστανται όχι μόνο στη συμμετοχή στις διοικητικές αποφάσεις με τις οποίες χορηγείται άδεια διοργανώσεως αγώνων μοτοσικλέτας, αλλά και στη διοργάνωση από το ίδιο τέτοιων αγώνων και στη σύναψη, στο πλαίσιο αυτό, συμβάσεων χορηγιών, διαφημίσεων και ασφαλίσεων εμπίπτει στο πεδίο εφαρμογής των άρθρων 82 ΕΚ και 86 ΕΚ. Τα άρθρα αυτά απαγορεύουν εθνική ρύθμιση η οποία απονέμει σε νομικό πρόσωπο, το οποίο διοργανώνει αγώνες μοτοσικλέτας και συνάπτει στο πλαίσιο αυτό συμβάσεις χορηγιών, διαφημίσεων και ασφαλίσεων, εξουσία παροχής σύμφωνης γνώμης επί των υποβαλλομένων αιτήσεων χορηγήσεως αδείας για τη διοργάνωση τέτοιων αγώνων, χωρίς η εξουσία αυτή να υπόκειται σε περιορισμούς, δεσμεύσεις και έλεγχο.
   
      (1)  ΕΕ C 95 της 28.4.2007.